
ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. 22760 (1) 

Καθορισμός ενιαίου τιμολογίου τελών χρήσεως μηχανημάτων 
Νομαρχιακών Ταμείων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

’ Εχοντας υπόψη: 

1. Τις διατάξεις: 

α. Του άρθρου 68 του ν.δ. 3033/54 «περί των εσόδων των δήμων 
και κοινοτήτων». 

β. Του άρθρου 9 παρ. 4 του ν.δ. 18/68 «περί καταργήσεως του 
Κρατικού Οργανισμού Μηχ/των δημοσίων έργων και ρυθμίσεως των 
εξ αυτής προκυπτόντων θεμάτων». 

γ. Του άρθρου 8 της 119144/4.12.68 αποφάσεως του Υπουργείου 
Εσωτερικών «περί του τρόπου λειτουργίας, συντηρήσεως, επισκευών, 
διαθέσεως των καταβλητέων μισθωμάτων των μηχανημάτων των 
Νομ/κών Ταμείων και του τρόπου διενέργειας των δαπανών του μηχα¬ 
νικού εξοπλισμού». 

2. Την 26642/21.6.1985 απόφαση του Υπουργείου με την οποία 
καθορίστηκε το τιμολόγιο τελών χρήσεως των μηχανημάτων των 
Νομαρχιακών Ταμείων. 

3. Την 50226/17.7.1986 απόφαση του Υπουργείου με την οποία 
συγκροτήθηκε επιτροπή, για τη μελέτη της αναθεώρησης του τιμολο¬ 
γίου τελών χρήσεως μηχανημάτων των Νομ/κών Ταμείων. 

4. Την από 13.3.1987 αναφορά της ανωτέρω επιτροπής, με την 
οποία εστάλη στο Υπουργείο η μελέτη ανακαθορισμού των μισθωμά¬ 
των των μηχανημάτων των Νομ/κών Ταμείων. 


5. Τις σημερινές δαπάνες λειτουργίας, επισκευής και συντήρησης 
των μηχανημάτων, υπολογιζόμενες^με βάση την αξία των εξαρτημά¬ 
των και ανταλλακτικών αυτών, των καυσίμων, της αποζημίωσης του 
χειριζόμενου αυτά προσωπικού, των εισφορών που πληρώνονται γι’ 
αυτό στο Ι.Κ.Α. κ.λπ. 

6. Την ανάγκη που υπάρχει, για την καθιέρωση μειωμένου τιμολο¬ 
γίου τελών χρήσεως μηχανημάτων, για το Δημόσιο, τα Νομ/κά Τα¬ 
μεία, και τους Οργανισμούς Τοπικής Αυτοδιοίκησης, όταν εκτελούν 
έργα απευθείας (με αυτεπιστασία), με σκοπό τη μείωση του κόστους 
των έργων που εκτελούνται από τους φορείς αυτούς. 

7. Τη Υ.57/16.2.1987 απόφαση του Πρωθυπουργού, με την οποία 
καθορίζονται οι αρμοδιότητες του αναπληρωτή Υπουργού Εσωτερι¬ 
κών, αποφασίζουμε: 

1. Κυρώνουμε το προσαρτημένο στην απόφαση αυτή τιμολόγιο τε¬ 
λών χρήσεως μηχανημάτων των Νομ/κών Ταμείων, τα οποία κατά 
ενότητες τύπων μηχανημάτων περιλαμβάνει χωριστά: 

α. Τιμολόγιο για το Δημόσιο, τα Νομ/κά Ταμεία και τους Οργανι¬ 
σμούς Τοπικής Αυτοδιοίκησης, όταν εκτελούν έργα απευθείας (με αυτε¬ 
πιστασία) και 

β. Τιμολόγιο για οποιουσδήποτε τρίτους. 

Καθένα των τιμολογίων αυτών περιλαμβάνει ίδιες στήλες, για όλες 
τις περιπτώσεις μισθώσεως μηχανημάτων ως κατωτέρω: 

α. Στήλη μισθώματος με κόστος προσωπικού, καύσιμα και λιπα- 
ντικά. 

β. Στήλη μισθώματος με κόστος προσωπικού, χωρίς καύσιμα και λι- 
παντικά. 

γ. Στήλη μισθώματος, χωρίς κόστος προσωπικού και χωρίς καύ¬ 
σιμα - λιπαντικά. 

2. Εγκρίνουμε το τιμολόγιο, για το Δημόσιο, τα Νομ/κά Ταμεία 
και τους Οργανισμούς Τοπικής Αυτοδιοίκησης, που ορίστηκε μειωμένο 
κατά το ποσό της απόσβεσης της αξίας των μηχ/των. Στο κόστος 
προσωπικού, που λήφθηκε υπόψη, κατά τη σύνταξη του τιμολογίου, 
περιλαμβάνεται και η εισφορά για το Ι.Κ.Α., τα δώρα Χριστουγέννων 
και Πάσχα, καθώς η πληρωμή των ημερών ετήσιας άδειας, επιδόμα¬ 
τος άδειας κ.λπ. 

3. Εγκρίνουμε όπως, συμβάσεις μισθώσεως μηχανημάτων, που θα 
υπογραφούν μέχρι και την ημέρα που θα αρχίσει η ισχύς της απόφασης 
αυτής, υπάγονται ως προς τα τέλη χρήσεως, στο τιμολόγιο που ίσχυε 
όταν έγιναν αυτές, για ολόκληρο το συμφωνημένο χρόνο μίσθωσής 
των μηχανημάτων. 

4. Με την απόφαση αυτή, της οποίας η ισχύς αρχίζει έπειτα από 
δέκα (10) ημέρες από της δημοσίευσής της στην Εφημερίδα της Κυ- 
βερνήσεως, καταργούνται όλες οι προηγούμενες αποφάσεις του Υπουρ¬ 
γείου που καθόριζαν τα τέλη χρήσεως των μηχανημάτων των Νομ/- 
κών Ταμείων. 

Η απόφαση αυτή να δημοσιευθεί στην Εφημερίδα στην Εφημερίδα 
της Κυβερνήσεως. 

Αθήνα, 5 Μαίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 

Αριθ.: 38211/11469 (2) 

Καθορισμός αποδοχών προσωπικού του Οργανισμού Ενισχύσεων 

I Ελαιόλαδου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

' Εχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 
’ Οργανα». 

2. Το Π.Δ. 222/85 «Περί συστάσεως Οργανισμού Ενισχύσεων 
Ελαιολάδου». 

3. Την αριθ. 9692/86 ΚΤΑ «Κανονισμός Κατάστασης Προσωπι¬ 
κού του Οργανισμού Ενισχύσεων Ελαιολάδου*. 

4. Το από 12.11.1986 απόσπασμα πρακτικών της ΕΤΕ, και 

5. Την από 11.2.1987 Πρόταση του Οργανισμού Ενισχύσεων 
Ελαιολάδου (Αριθ. ΓΙρακτ. Συνεδρ. 24/22.1.1987) αρ. πρωτ. 123. 

6. Την αριθ. 2389/1987 απόφαση του Πρωθυπουργού και του 
Υπουργού Οικονομικών για ανάθεση αρμοδιοτήτων στον Υφυπουργό 
Οικονομικών Σπ. Καλούδη (ΦΕΚ 81/Β/13.2.1987), αποφασίζου¬ 
με 

Καθορίζουμε τις αποδοχές του Προσωπικού του Οργανισμού Ενι¬ 
σχύσεων Ελαιολάδου κατά Κλάδους, ως εξής: 

1. Κλάδος Α1 Γεωπονικός. 

θα εφαρμοστούν οι διατάξεις της από 13.5.1981 ΣΣΕ (ΦΕΚ 
317/ΤΒ/2.6.1981), όπως αυτή έχει συμπληρωθεί μέχρι σήμερα με 
την από 30.4.1982 ΣΣΕ (42/1982 Πράξη Κατάθεσης Ειρηνοδικείου 
Αθηνών) και την από 24.9.1984 ΣΣΕ (ΦΕΚ 716/ΤΒ/3.9.1984). 

2. Κλάδοι Γ2 Διοικητικός, Γ4 Γραμματέων - Δακτυλογράφων. 

θα εφαρμοστεί η με αριθ. 18385/1982 Κ.Υ.Α. Υπουργών Εθνικής 

Οικονομίας και Εργασίας (ΦΕΚ 617/ΤΒ/24.8.1982 παρ. 2 εδάφ. 
α' Υπάλληλοι Γραφείου). 

3. Κλάδοι Α2 Οικονομικός, Α3 Νομικών, Α5 Διοικητικός, Β1 
Τεχνολόγων Γεωπονίας, Γ3 Χειριστών Η/Υ Προγραμματιστών. 

θα εφαρμοστεί η με αριθ. 12363/1980 Κ.Υ.Α. Υπουργών Οικονο¬ 
μικών και Εργασίας (ΦΕΚ 568/ΤΒ/25.6.1980), όπως συμπληρώ¬ 
θηκε με τις 10393/81 (ΦΕΚ 96/ΤΒ/81), 11470/82 (ΦΕΚ 
66/ΤΒ/82), 13382/82 (ΦΕΚ 160/ΤΒ/12.4.1982 και 13639/84 
(ΦΕΚ 263/ΤΒ/84) Κ.Υ.Α. 

4. Κλάδος Α4 Αναλυτών - Προγραμματιστών. 

θα εφαρμοστεί η αριθ. 14211/1981 κοινή απόφαση των Υπουρ¬ 
γών Οικονομικών και Εργασίας (ΦΕΚ 491/Β/26.8.1981), όπως η 
απόφαση αυτή ισχύει σήμερα. 

5. Κλάδος Γ1 Λογιστικός. 

θα εφαρμοστεί η με αριθ. 18385/82 Κ.Υ.Α. Υπουργών Εθνικής 
Οικονομίας και Εργασίας (ΦΕΚ 617/ΤΒ/24.8.1982), όπως συμπλη¬ 
ρώθηκε με τη 18624/84 όμοια (ΦΕΚ 508/ΤΒ/26.7.1984). 

6. Κλάδος Δ1 Οδηγών. 

θα εφαρμοστεί η με αριθ. 52/81 απόφαση του ΔΔΔΔ Πειραιά (ΦΕΚ 
472/ΤΒ/81) όπως συμπληρώθηκε με την από 109/82 όμοια (ΦΕΚ 
501/ΤΒ/82) και την 39/1985 απόφαση του ΔΔΔΔ Αθηνών (Πράξη 
Κατάθεσης 83/1985 Ειρηνοδικείου Αθηνών). 

7. Κλάδος Δ2 Κλητήρων. 

θα εφαρμοστεί η με αριθ. 18385/1982 Κ.Υ.Α. Υπουργών Εθνικής 
Οικονομίας και Εργασίας (ΦΕΚ 617/ΤΒ/24.8.1982). 

8. Ωρομίσθιες Καθαρίστριες. 

θα εφαρμοστεί η με αριθ. 125/1981 απόφαση του ΔΔΔΔ Αθηνών 
(ΦΕΚ 686/ΤΒ/81), όπως συμπληρώθηκε με την από 31.5.1982 
Ε.Σ. Σ.Ε. (ΦΕΚ 890/ΤΒ/82) και την από 31.10.1984 ΕΣΣΕ (ΦΕΚ 
815/ΤΒ/16.11.1984). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 Μαΐου 1987 

οι ΥΠΟΥΡΓΟΙ 


ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΣΠ. ΚΑΛΟΥΔΗΣ 


ΓΕΩΡΓΙΑΣ 

ΠΑΝ. ΠΟΤΤΑΚΗΣ 




Αριθ.: 2745/333 


(3) 


Παράταση προθεσμίας ισχύος της 17578/2482/σχετ. 
20444/2855/30.9.1986 κοινής απόφασης των Υπουργών Οικο¬ 
νομικών και Εμπορίου. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

' Εχοντας υπόψη: 

1. Τις διατάξεις: α) Του Ν.1558/1985 «Περί Κυβερνήσεως και 
Κυβερνητικών οργάνων», β) του Ν.3501/1928, όπως τροποποιήθηκε 
με τον Α.Ν.734/1937 και το Ν.Δ.3419/1955 «περί εμπορίας του 
οίνου και προστασίας της οινοπαραγωγής», γ) του Διατάγματος της 
5ης Μαΐου 1928 «περί των όρων και υποχρεώσεων υφ’ ους επιτρέπεται 
η κατεργασία ξηρός σταφίδας εν γένει προς παραγωγή όξους», όπως, 
συμπληρώθηκε με το Β.Δ. της 29ης Απριλίου 1938, δ) του άρθρου 
11 παρ. 1 εδάφ. δ' του από 26.9-30.11.1955 Β.Δ. «Περί κωδικοποι- 
ήσεως των περί προστασίας κορινθιακής σταφίδας και περί Αυτόνομου 
Σταφιδικού Οργανισμού διατάξεων». 

2. Τη σχετική απόφαση του οξοποιού «Αφών Χαϊνά Ε.Ε.». 

3. Την Απόφασή μας 17578/2482/Σχετ.20444/2855/30.9. 
1986 «Διάθεση Βιομηχανικής κορινθιακής σταφίδας για παρασκευή 
όξους», αποφασίζουμε: 

1. Παρατείνουμε την ισχύ της απόφασής μας 17578/2482/σχετ. 
20444/2855/30.9.1986 μέχρι τις 30 Ιουνίου 1987. 

2. Για τα υπόλοιπα ισχύει η παραπάνω απόφασή μας. 

Η απόφασή μας αυτή που η ισχύς της αρχίζει από την υπογραφή 
της, να δημοσιευθεί στην Εφημερίδα της Κυβερνήσεως. 

Αθήνα, 9 Απριλίου 1987 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΟΥ 

ΔΗΜ. ΤΣΟΒΟΛΑΣ ΠΑΝ. ΡΟΥΜΕΛΙΩΤΗΣ 

-Φ- 

Αριθ.: 40764/109 (4) 

Τροποποίηση της αριθ. 117852/474/20.9.1982 απόφασης του Υπ. 

Οικονομικών «Μεταβίβαση αρμοδιοτήτων του Δ.Σ. του Ταμείου 

Παρακαταθηκών και Δανείων». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

’ Εχοντας υπόψη: 

1. Τις διατάξεις της παραγρ. 2 του άρθρου 29 του Ν.1199/1981 
«περί ρυθμίσεως θεμάτων καταστάσεως υπαλλήλων του Δημοσίου, των 
Ν.Π.Δ.Δ., των ΟΤΑ και άλλων τινών συναφών διατάξεων». 

2. Την 107101/424/1982κοινή απόφαση των Υπουργών Προε¬ 
δρίας της Κυβερνήσεως και Οικονομικών «Κατάργηση ιεραρχικής 
βαθμίδας γενικής διεύθυνσης και μετατροπή της θέσης του Γενικού 
Διευθυντή στο Ταμείο Παρακαταθηκών και Δανείων». 

3. Την 119459/1313/8.12.1986 απόφασή μας «Αύξηση χρημα¬ 
τικών ποσών άρθρου 86 του Ν.Δ.321/1969 και του άρθρου 43 του 
Ν.Δ. 496/1974»Γ 

4. Την 117852/474/20.9.1982 απόφασή μας «Μεταβίβαση αρ¬ 
μοδιοτήτων του Δ.Σ. του Ταμείου Παρακαταθηκών και Δανείων». 

5. Τη 2118/27.2.1987 απόφαση του Διοικητικού Συμβουλίου του 
Ταμείου Παρακαταθηκών και Δανείων. 

6. Την ανάγκη αντιμετώπισης των τρεχουσών πληρωμών του Τα¬ 
μείου με τον προσφορότερο τρόπο, αποφασίζουμε: 

1. Τροποποιούμε το εδάφιο α’ της παραγρ. Α της αριθ. 
117852/474/20.9.1982 απόφασής μας και ορίζουμε μέχρι δρχ. 
100.000 το ποσό που μπορεί να εγκρίνει σύμφωνα με τις κείμενες 
διατάξεις ο προϊστάμενος των Υπηρεσιών του Ταμείου Παρακαταθη¬ 
κών και Δανείων ή ο νόμιμος αναπληρωτής του όταν κωλύεται ή 
απουσιάζει για την πληρωμή δαπανών. 

2. Κατά τα λοιπά ισχύει η παραπάνω απόφασή μας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 5 Μαΐου 1987 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-♦- 

Αριθ.: 11878 (5) 

Προσθήκη στην 6η κλάση του τιμολογίου αμοιβής φορτοεκφορτωτών 

λιμένα Χανιών - Σούδας ειδικού τιμολογίου 00ΝΤΑΙΝΈΚ8 κατά 

τεμάχιο. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

' Εχοντας υπόψη: 

1. Τις διατάξεις του άρθρου 37 του Ν. 3239/55. 

2. Τις διατάξεις του Ν. 1558/85 «Κυβέρνηση και Κυβερνητικά 
Οργανα». 

3. Το αριθ. 558/6.6.1986 πρακτικό της ΕΡΦΛ Χανιών αναφορικά 
αε προσθήκη στην 6η κλάση ειδικού τιμολογίου αμοιβής ΟΟΝΤΑΙ- 
\ΕΚ8 κατά τεμάχιο. 

4. Το αριθ. ΠΡ 446/155/11.3.1987 έγγραφο του Υπουργείου 
ΐθνικής Οικονομίας, αποφασίζουμε: 

Αποδεχόμαστε κατά ένα μέρος την αριθ. 558/6.6.1986 πρόταση 
της Επιτροπής Ρυθμίσεως Λιμένα Χανιών Σούδας και εγκρίνουμε την 
προσθήκη παραγρ. Γ στην 6η κλάση του τιμολογίου αμοιβής των 
φορτ/τών λιμένα Χανιών Σούδας που αφορά τιμολόγιο ΟΟΝΤΑΙΝΕΚδ 


κατά τεμάχιο ως ακολούθως: 

1. ΟΟΝΤΑΙΝΕΚδ κενά αμοιβή κατά τεμάχιο: 

α) Εκφόρτωοη ή φόρτωση σε ατμόπλοιο 700 δρχ. 

β) Εκφόρτωση ή φόρτωση από προβλήτα 250 δρχ. 

2. ΟΟΝΤΑΙΝΕΚδ έμφορτα αμοιβή κατά τεμάχιο: 

α) Εκφόρτωση ή φόρτωση σε ατμόπλοιο 2.200 δρχ. 

β) Εκφόρτωση από όχημα σε προβλήτα 900 δρχ. 

γ) Φόρτωση από προβλήτα σε όχημα 900 δρχ. 


Για ΟΟΝΤΑΙΝΕΚδ άνω των 20 ποδών ισχύει το ανωτέρω τιμολό¬ 
γιο προσαυξημένο για κάθε φάση εργασίας κατά 20%. 

Για το γέμισμα ή άδειασμα των ΟΟΝΤΑΙΝΕΚδ έχει εφαρμογή το 1 
τιμολόγιο που ισχύει ανάλογα με την κλάση του φορτίου αυξημένο 
κατά ποσοστό 30%. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 Μαΐου 1987 

οι ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΚΟΣΤΑΣ ΠΑΠΑΝΑΓΙΟΤΟΥ ΣΤΑΘΗΣ ΑΛΕΞΑΝΔΡΗΣ 

-♦- 

Αριθ. 5182 (6) 

Έγκριση του Ειδικού Κανονισμού Λιμένα Πάρου αρ. 14. 

Ο ΝΟΜΑΡΧΗΣ ΚΥΚΛΑΔΩΝ 

' Εχοντας υπόψη: 

1. Τις διατάξεις του άρθρου 156 του Ν.Δ. 187/73 «περί κώδικος 
Δημοσίου Ναυτικού Δικαίου». 

2. Τις διατάξεις του Π.Δ. 388/83 (ΦΕΚ 119/83 τ. Α'). 

3. Το σχέδιο του Ειδικού Κανονισμού του Λιμένα Πάρου που μας 
υποβλήθηκε με την αναφορά της Λιμενικής Αρχής Πάρου αρ. 
Φ.135β/765/3.4.ΐ987 και επειδή με τις παραπάνω διατάξεις ρυθμί¬ 
ζονται θέματα, που κανονίζουν την εύρυθμη λειτουργία του Λιμένα, 
αποφασίζουμε: 

Άρθρο μόνο. 

α) Εγκρίνουμε τον παρακάτω Ειδικό Κανονισμό Λιμένα Πάρου αρ. 
14 με τίτλο «αναπροσαρμογή του τιμολογίου λεμβουχικών και αχθοφο- 
ρικών δικαιωμάτων». 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΠΑΡΟΥ ΑΡΙΘ. 14. 

«Τροποποίηση 3 του υπ’ αριθ. 9 Ειδικού Κανονισμού Λιμένα Πάρου 
περί αχθοφορικών και λεμβουχικών δικαιωμάτων». 

Ο ΛΙΜΕΝΑΡΧΗΣ ΠΑΡΟΥ 

' Εχοντας υπόψη: 

α) Τις διατάξεις του δια του από 9 Ιουνίου 1948 Β.Δ. Κωδικοποιη- 
θέντος Νόμου 499/47 «περί πειθαρχικής εξουσίας των Προϊσταμένων 
Λιμενικών Αρχών» (ΦΕΚ 162 Α) συνδυαζόμενος με τα άρθρα 141- 
157 του Ν.Δ. 187/73 με το οποίο κυρώθηκε ο Κώδικας Δημοσίου 
Ναυτικού Δικαίου (ΦΕΚ 261 Α). 

β) Τις διατάξεις του Ν.Δ. 444/70 «περί αρμοδιότητος ΑΣ και 
σχέσεως προς τις αρμοδιότητες των Σωμάτων Ασφαλείας» (ΦΕΚ 39 
Α). 


γ) Τις διατάξεις του Π.Δ. 388/83 (ΦΕΚ ίΐ9 Α’ /8.9.1983), απο¬ 
φασίζουμε: 

Άρθρο πρώτο. 

Ο παρών Ειδικός Κανονισμός Λιμένα Πάρου ισχύει στη χερσαία και 
θαλάσσια ζώνη του, τους λιμένες, τους όρμους, καθώς και τη θαλάσσια 
έκταση της περιοχής δικαιοδοσίας της Λιμενικής Αρχής και των υφι¬ 
σταμένων της Λιμενικών Σταθμών και Υπαλλήλων λιμένα, καθώς 
αυτή καθορίζεται από τις κείμενες διατάξεις. 

Άρθρο δεύτερο. 

Με τον Κανονισμό αυτό αντικαθιστώνται τα εξής άρθρα του υπ’ 
αριθ. 9 Ειδικού Κανονισμού Λιμένα Πάρου (ΦΕΚ 309 Β/17.5.1984) 
περί αχθοφορικών και λεμβουχικών δικαιωμάτων και καταργούνται 
οι υπ’ αριθ. 10 Ειδικός Κανονισμός Λιμένα Πάρου (ΦΕΚ 10 Β/9.1. 
1985) και 12 Ειδικός Κανονισμός Λιμένα Πάρου (ΦΕΚ 136 Β/27.3. 
1896). 

«Άρθρο 3. 

Τα δικαιώματα των αποσκευοφορέων εις τον Λιμένα Πάρου, καθορί¬ 
ζονται ως εξής: 

α) Δια επιβάτες ανεξαρτήτως θέσεως και δια τις συνήθεις αποσκευές 
των δρχ. 17. 

β) Δέματα, σάκκοι κ.λ.π. ογκώδη αντικείμενα από 20-50 χιλ. κατά 
τεμάχιο δρχ. 58. 

γ) Μπαούλα, ηλεκτρικές συσκευές, έπιπλα, δέματα κ.λ.π. άνω των 
50 χιλ. κατά τεμάχιο δρχ. 116». 

«Άρθρο 8. 

Τα λεμβουχικά δικαιώματα για την μεταφορά των επιβατών μετά 
των συνήθων αποσκευών τους από τα αγκυροβολημένα πλοία μέχρι 
την προβλήτα και αντίστροφα ορίζονται ως εξής: 
α) Δια επιβάτες ανεξαρτήτως θέσεως δρχ. 44. 
β) Δια μεταφορά επισκεπτών καταβάλλεται δια κάθε διαδρομή μετ’ 
επανόδου κατ’ άτομο δρχ. 44». 

«Άρθρο 12. 

Το λεμβουχικό δικαίωμα στις περιπτώσεις αφίξεως τουριστικών 
πλοίων για την αποβίβαση και επιβίβαση περιηγητών, καθορίζεται σε 
δρχ. 44 κατά περιηγητή». 

«Άρθρο 15. 

Ορίζουμε ως εξής τα λεμβουχικά δικαιώματα αποσκευών όταν οι 
αποσκευές υπερβαίνουν τα 25 χιλιόγραμμα βάρους κατά επιβάτη: 
α) Διάφορα μικροφορτία κατά χιλιόγραμμα δρχ. 0,74. 
β) Έπιπλα, σκεύη, βαρέα αντικείμενα δρχ. 1,17». 

«Άρθρο 17. 

Για την εξυπηρέτηση αγκυροβολημένων Φ/Γ ή Ε/Γ πλοίων, ορίζε¬ 
ται αντάλλαγμα χρήσεως μισθουμένης λέμβου, συμπεριλαμβανομένης 
και της αμοιβής των επιβαινόντων λεμβούχων καθοριζόμενο σε δρχ. 
487 δια κάθε δρομολόγιο της λέμβου και δια απόσταση μέχρι ενός 
μιλλίου από της προβλήτας του λιμένος. Από ώρας 21.00' μέχρις 
07.00' σε δρχ. 738. Δι’ αποστάσεις μεγαλύτερες του ναυτικού μιλ- 
λίου, το λεμβουχικό δικαίωμα καθορίζεται δι’ ελευθέρας συμφωνίας 
και σε αδυναμία επιτεύξεως συμφωνίας δι’ αποφάσεως του Λιμενάρχη 
Πάρου». 

«Άρθρο 18. 

Ορίζουμε αντάλλαγμα χρήσεως λέμβου συμπεριλαμβανομένης και 
της αμοιβής των επιβαινόντων λεμβούχων για αποκλειστική χρησιμο¬ 
ποίηση προς μεταφορά επίπλων αποσκευών και εμπορευμάτων από ή 
προς το πλοίο δρχ. 960 προκειμένου δε περί μεταφοράς από το πλοίο 
ευρισκομένου έξω από τον όρμο σε δρχ. 1476. Η ανωτέρω τιμή 
μειούται κατά 30% προκειμένου περί ειδών Δημοσίου Γεωργικών 
εφοδίων διακινουμένων από την ΑΤΕ ή άλλων, κρατικούς ή κοινωφε¬ 
λείς Οργανισμούς». 

«Άρθρο 19. 

1. Καθορίζουμε ως εξής την αμοιβή των λεμβούχων για την πρόσ- 
δεση και λύση των κάβων των πλοίων κατά την παραβολή ή πρυμνοδέ- 
τηση αυτών στο λιμάνι ανεξάρτητα από το είδος τους: 

α) Για πλοία από 101 μέχρι 1500 κ.ο.χ. δρχ. 369. 
β) Για πλοία από 1501 μέχρι 3000 κ.ο.χ. δρχ. 517. 
γ) Για πλοία από 3001 και άνω δρχ. 590. 

2. Για πλοία μέχρι 100 κ.ο.χ. καθώς και πολεμικά σκάφη δεν 
εισπράττεται αμοιβή για πρόσδεση ή λύση των κάβων τους. 

3. Στις τιμές αυτές συμπεριλαμβάνεται και η αμοιβή για την τοποθέ¬ 
τηση της γεφυροκλίμακας των πλοίων». 

Άρθρο τρίτο. 

Οι παραβάτες του παρόντος Ειδικού Κανονισμού του οποίου η ισχύς 
αρχίζει από τη δημοσίευσή του στην Εφημερίδα Της Κυβερνήσεως και 
η εκτέλεσή του ανατίθεται στα Λιμενικά Όργανα, ανεξάρτητα από τις 

συντρέχουσες ποινικές και αστικές ευθύνες κατά την ισχύουσα Νομοθε¬ 
σία υπόκεινται και στις κυρώσεις του άρθρου 157 του Ν.Δ. 187/73 
(ΦΕΚ 261 Α/3.10.1973), όπως τροποποιήθηκε με το Π.Δ. 207/85 
(ΦΕΚ 760 Α/3.5.1985). 

Πάρος, 3 Απριλίου 1987 
Ο Λιμενάρχης 

ΑΝΘ/ΡΧΟΣ Λ.Σ. ΓΡΗΓΟΡΙΟΣ ΚΑΝΕΛΛΟΠΟΤΛΟΣ 
β) Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 

Ερμούπολη, 28 Απριλίου 1987 
Ο Νομάρχης 

ΓΙΩΡΓΟΣ ΗΛΙΑΚΟΠΟΥΛΟΣ 
-♦- 

Αριθ. 234/86,130/87 (7) 

Αποδοχή παραιτήσεων Βοηθών Γενικών Διευθυντών και ορισμού νέων. 
ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ Δ.Ε.Η. 

Σύμφωνα με τη διάταξη της παραγράφου 5 του άρθρου 7 του Π.Δ. 


57/1985, το Διοικητικό Συμβούλιο της Δ.Ε.Η. αποφάσισε τα εξής: 

1. Με την απόφαση αριθ. 234/9.9.1986, όρισε ως Βοηθό Γενικό 
Διευθυντή της Επιχείρησης τον Παναγ. Λάμπο, σε αντικατάσταση του 
παραιτηθέντος Β.ΓΔ/ΔΙ Α. Μπούκα και για το υπόλοιπο της θητείας 
του, ήτοι μέχρι 18.11.1988. 

2. Με την απόφαση αριθ. 130/28.4.1987: 

α) Αποδέχθηκε τις παραιτήσεις των Κ. Μιχαλάκη και Α. Μπούσιου, 
από τη θέση τους ως Βοηθών Γενικών Διευθυντών της Επιχείρησης. 

β) Όρισε ως Βοηθούς Γενικούς Διευθυντές τους Α. Κραβαρίτη και 
Α. Μυλωνάκη με θητεία από 4.5.1987 μέχρι λήξεως της θητείας των 
Βοηθών Γενικών Διευθυντών που ορίστηκαν με την απόφαση Δ. Συμ¬ 
βουλίου αριθ. 46/19.11.1985, ήτοι μέχρι 18.11.1988. 

γ) Καθόρισε ότι η απόφαση αυτή ισχύει από 4.5.1987. 

Αθήνα, 6 Μαΐου 1987 

Ο Πρόεδρος και Γεν. Διευθυντής 
Γ. ΜΠΙΡΔΙΜΗΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



